**ს ა მ ზ ა დ ი ს ი**

ეს მანანა რა ყოფილა,

მუდამ შრომობს,

დროს რა ჰკარგავს,

აი ახლაც, თან ღიღინებს,

თან ალისფერ დროშას ქარგავს.

მამას სთხოვა ჯიბის დანა

და ღიმილით ამას წინათ -

დროშის ტარი გამოთალა

ლამაზი და პაწაწინა.

არასოდეს არ ყოფილა

აგერ წყნარი, აგრე ჩუმი,

ვარსკვლავები ამოქარგ

ოქროსფერი აბრეშუმით.

არვის უმხელს, მხოლოდ გუშინ

ჩასჩურჩულა ყურში ბებოს:

"ამ ძვირფასი საჩუქარით

პირველ მაისს მივეგებოთ!"

1946 წ.